Barbara Ehrenreich

Barbara Ehrenreich (26 Agosti 1941 – 1 Septemba 2022) alikuwa mwandishi na mwanaharakati wa kisiasa kutoka Marekani. Wakati wa miaka ya 1980 na mwanzoni mwa miaka ya 1990, alikuwa mtu mashuhuri katika chama chake cha Democratic Socialists of America (DSA). Alikuwa mwandishi maarufu wa makala za magazeti na insha, alifanikiwa kuandika vitabu 21 na kushinda tuzo kadhaa. Ehrenreich alipata umaarufu mkubwa kupitia kitabu chake cha mwaka 2001, Nickel and Dimed: On (Not) Getting By in America, ambacho ni kumbukumbu ya miezi mitatu aliyojaribu kuishi kwa kufanya kazi za mshahara wa chini. Alitunukiwa Tuzo ya Fasihi ya Lannan na Tuzo ya Erasmus kwa mchango wake wa kipekee katika fasihi na jamii..

 Maisha 
Barbara Ehrenreich alizaliwa Butte, Montana, mwaka 1941. Alikulia katika familia yenye misimamo ya kisiasa ya mrengo wa kushoto na baadaye alijitambulisha kama asiyemwamini Mungu, ingawa alipata uzoefu wa kiroho wa aina ya animism (imani ya kitamaduni kwamba kila kitu kilicho hai na kisicho hai, kama vile wanyama, miti, mawe, mito au milima, kina roho au nguvu ya kiroho inayokiendesha au kukipa uhai). Alisomea fizikia na kemia katika Chuo cha Reed, Baadaye alipata Shahada ya Uzamivu (Ph.D.) katika taaluma ya kinga ya mwili kutoka Chuo Kikuu cha Rockefeller. Tukio la kumzaa binti yake mwaka 1970 lilimhamasisha kuwa mwanafeministi. Badala ya kufuata taaluma ya kisayansi, alijikita katika utafiti, harakati na uandishi kuhusu afya ya wanawake, ujamaa wa kifeministi na masuala ya kijamii.

 Marejeo 

Jamii:Waliozaliwa 1941
Jamii:Waliofariki 2022
Jamii:Feminism and Folklore 2025 in Tanzania
Jamii:Waandishi wa Marekani
Viungo Vya Nje
 Tovuti Rasimi
 Blogu ya Barbara Ehrenreich's
 Mahojiano na Jia Tolentino katika New Yorker, Machi 21, 2020.
 Karatasi za Barbara Ehrenreich, 1922–2007 (pamoja), 1963–2007 (bulk). Schlesinger Library,Taasisi ya Radcliffe, Chuo Kikuu cha Harvard.